Школа ў вёсцы – культурна-асветніцкі цэнтр. Да яе бягуць сцяжынкі ад дамоў вучняў, і ад яе гэтыя сцежкі вядуць у будучыню.А Велікасельская школа для самой Ганны Казіміраўны за два дзясяткі гадоў яе працы стала другім домам, у якім і дзеці , і настаўнікі праводзяць значную частку свайго жыцця. Некалькі гадоў таму гэту школу закончыла і дачка Ганны Казіміраўны — Каця, у цяперашні час медыцынская сястра адной з устаноў аховы здароўя у Наваполацку. У 9 класе вучыцца сын маёй суразмоўцы Дзмітрый. Малады чалавек захапляецца тэхнікай,з’яўляючыся галоўным мужчынам у сям’і , дапамагае маці па даму, а сярод школьных прадметаў перавагу аддае біялогіі і хіміі.У Ганны Казіміраўны цудоўныя дзеці, поспехамі якіх маці, безумоўна, ганарыцца. Як і поспехамі ўсіх сваіх вучняў.